****

**DIRECȚIA DE ASISTENȚĂ SOCIALĂ BISTRIȚA**

**Nr. 20603/10.11.2022**

**MEMORIU JUSTIFICATOR**

Direcţia de Asistenţă Socială Bistrița este o instituţie publică cu personalitate juridică, înfiinţată în subordinea Consiliului local al municipiului Bistriţa, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială. În acest sens Direcția de Asistență Socială Bistrița este furnizor de servicii sociale de specialitate, structurată organizatoric potrivit organigramei, astfel încât funcţionarea acesteia să asigure îndeplinirea atribuțiilor ce îi revin potrivit legii.

De asemenea, ținând cont de faptul că autoritățile administrației publice locale au obligația să prevadă și să garanteze în bugetul local sumele necesare din care se suportă salarizarea, precum și celelalte drepturi cuvenite asistentului personal în cazul în care persoana cu handicap grav sau reprezentantul legal al acesteia a optat pentru aceasta și de faptul că la nivelul Compartimentului monitorizare asistenți personali, indemnizanți și evaluare persoane cu handicap există solicitări privind încadrarea în funcția de asistent personal al persoanei cu handicap grav care exced numărului de posturi aprobate prin Hotărârea nr.129/26.05.2022 a Consiliului local al municipiului Bistriţa privind modificarea Organigramei și a Statului de funcții al Direcției de Asistență Socială Bistrița, și anume 210 posturi,

Pentru eficientizarea activității Direcției propunem următoarele modificări în cadrul **Proiectului de hotărâre privind aprobarea Organigramei, Statului de funcții și a Regulamentului de Organizare și Funcționare al Direcției de Asistență Socială Bistrița:**

Regulamentul de Organizare și Funcționare al Direcției de Asistență Socială Bistrița a fost aprobat prin Anexa nr.3 a Hotărârii nr.207/12.12.2019 a Consiliului local al municipiului Bistrița, privind aprobarea Organigramei, Statului de funcții și Regulamentului de Organizare și Funcționare al Direcției de asistență socială Bistrița.

Potrivit Hotărârii nr.129/26.05.2022 a Consiliului local al municipiului Bistriţa privind modificarea Organigramei și Statului de funcţii al Direcţiei de asistenţă socială Bistriţa, cu modificările și completările ulterioare au fost modificate organigrama și statul de funcții ale direcției, înființându-se Compartimentul Juridic, Resurse Umane, în vederea diminuării timpului de soluționare a solicitărilor persoanelor fizice și juridice referitoare la activitățile desfășurate în cadrul Direcției de Asistență Socială Bistrița.

Justificarea solicitării:

1. aprobarea Regulamentului pentru a asigura desfășurarea activităților Compartimentului este necesară aprobarea Regulamentului de Organizare și Funcționare, prin care să fie structurate principalele caracteristici organizaționale ale Compartimentului și funcțiile acestuia.

2. aprobarea Organigramei și Statului de funcții al Direcției de Asistență Socială Bistrița ca urmare a nevoii de suplimantare a numărului de posturi asistenți personali ai persoanelor cu handicap grav pentru a fi încadrați la Direcția de Asistență Socială Bistrița de la 210 la 240 posturi.

**DIRECTOR EXECUTIV,**

**DREPTATE RADU IOAN**

DRI/2ex